Diari Oficial de la Generalitat Valenciana


Sumari del DOGV 7856, del 23-08-2016 (2016/6288)

RESOLUCIÓ de 8 d'abril de 2016, del Rectorat de la Universitat Jaume I relativa a la creació de fitxers amb dades personals en aplicació de l'article 20 de la Llei Orgànica 15/1999, de 13 de desembre, de protecció de dades personals.
-----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2016/04/08/(1)/dof/vci/html**

### Dades del document

Número de DOGV
:   7856

Data del DOGV
:   23-08-2016

Secció del DOGV
:   I. DISPOSICIONS GENERALS

Número del document
:   2016/6288


Data del document
:   08-04-2016

Organisme emissor
:   Universitat Jaume I de Castelló

Tipus de document
:   Resolució

Correcció d'errades

 Descriptors 

:   * dades personals
    * base de dades
    * legislació

RESOLUCIÓ de 8 d'abril de 2016, del Rectorat de la Universitat Jaume I relativa a la creació de fitxers amb dades personals en aplicació de l'article 20 de la Llei Orgànica 15/1999, de 13 de desembre, de protecció de dades personals. [2016/6288]  
L'article 20 de la Llei Orgànica 15/1999, de 13 de desembre, de protecció de les dades de caràcter personal, preveu que la creació, modificació o supressió dels arxius de les administracions públiques només podran fer-se per mitjà de disposició general publicada en el Boletín Oficial del Estado o diari oficial corresponent.  
En compliment d'aquest mandat legal, el Rectorat de la Universitat Jaume I de Castelló resol:  
  
Primer  
Aprovar la creació del fitxers que s'indiquen en els annexos I, II i III d'aquesta disposició.  
  
Segon  
Per garantir la seguretat de les dades de caràcter personal dels fitxers relacionats en els annexos i assegurar-ne la utilització segons les finalitats per a les quals van ser recollides, els responsables interns indicats a l'annex han d'executar les mesures necessàries d'índole tècnica i organitzativa.  
  
Tercer  
Els drets d'accés als arxius esmentats, i també els altres que la llei reserva als afectats pels tractaments de dades de caràcter personal, els poden exercir les persones afectades davant el responsable intern que en l'annex s'indica, en la forma reglamentària establerta. Aquest responsable ha de traslladar les sol·licituds a la Secretaria General que adoptarà la resolució que corresponga.  
  
Quart  
En els casos en els quals es preveja la necessitat de comunicar dades personals a tercers, els responsables interns dels tractaments han d'obtindre l'autorització de la Secretaria General, a través del mecanisme intern establert, i han d'advertir expressament els cessionaris de la seua obligació de dedicar les dades exclusivament a la finalitat per a la qual es cedeixen.  
  
Cinquè  
Aquesta resolució entrarà en vigor l'endemà de la publicació en el Diari Oficial de la Comunitat Valenciana.  
  
Castelló de la Plana, 8 d'abril de 2016.- El rector: Vicent Climent Jordà.  
  
  
ANNEX I  
Laboratori de família  
  
Tipus de resolució: creació  
Finalitat: permetre als membres del grup d'investigació.  
1. La supervisió col·legiada del o la professional que atén el cas.  
2. La generació de coneixement vàlid per a la comprensió dels processos de mediació i desenvolupament personal i familiar.  
3. La formació de postgrau.  
Persones o col·lectiu sobre els quals es pretén obtindre dades o resulten obligats a subministrar-les: usuaris del Laboratori de Família.  
Procediment de recollida de dades: gravació d'imatges. Formularis en paper.  
Estructura bàsica de l'arxiu automatitzat. Tipus de dades  
- De caràcter identificador.  
- De característiques personals.  
- De circumstàncies socials.  
- Acadèmiques i professionals  
Els relacionats amb la situació familiar per la qual sol·liciten participar en el Laboratori.  
Sistema de tractament: mixt.  
Cessions de dades que es preveuen: no cap.  
Responsable del fitxer: Universitat Jaume I.  
Responsable intern del tractament: grup d'investigació: intervenció educativa, familiar i social.  
Òrgan davant el qual poden exercir-se els drets d'accés, rectificació, cancel·lació i oposició: Grup d'investigació d'intervenció educativa, familiar i social. Facultat de Ciències de la Salud. Avinguda de Vicent Sos Baynat, s/n. E-12404. Castelló de la Plana. Espanya. Tel. +00 106 653 176, Fax +31 135 691 262. Adreça electrònica: buqnljazueuzv@jzn.bo  
Nivell de seguretat: mitjà.  
  
  
ANNEX II  
Pacients de fibromiàlgia  
  
Tipus de resolució: creació.  
Finalitat: portar a terme una investigació científica amb la finalitat d'avaluar l'eficàcia d'una intervenció terapèutica.  
Persones o col·lectiu sobre els quals es pretén obtindre dades o resulten obligats a subministrar-les: Pacients de fibromiàlgia i membres d'associacions de pacients.  
Procediment de recollida de dades: el mateix afectat.  
Estructura bàsica de l'arxiu automatitzat.  
Tipus de dades:  
- De caràcter identificador.  
- Dades psicològiques i mèdiques.  
- Dades de pertinença a associacions de pacients.  
Sistema de tractament: mixt.  
Cessions de dades que es preveuen: cap.  
Responsable del fitxer: Universitat Jaume I.  
Responsable intern del tractament: grup d'investigació en neurobiotecnologia.  
Òrgan davant el qual poden exercir-se els drets d'accés, rectificació, cancel·lació i oposició: Grup d'investigació en neurobiotecnologia. Facultat de Ciències de la Salut, avinguda de Vicent Sos Baynat, s/n. E-12013. Castelló de la Plana. Espanya. Tel. +74 610 492495. Adreça electrònica: jcuj@cid.lp  
Nivell de seguretat: alt.


Còpia Permalink ELI